# Apsauginių įtaisų montavimas

Nuoroda: jei dirbant sulūžta šlifavimo diskas arba pažeidžiamas apsauginio gaubto arba elektrinio įrankio įtvaras, elektrinį įrankį reikia nedelsiant nusiųsti į klientų aptarnavimo skyrių; adresai pateikti skyriuje „Klientų aptarnavimo skyrius ir konsultavimo tarnyba“.

##

Atlaisvinkite įveržimo svirtelę (11). Uždėkite apsauginį gaubtą (8), kodinį kumštelį (10) nukreipę į kodinę išpjovą, ant suklio kakliuko ir stumkite tol, kol apsauginio gaubto kraštelis priglus prie elektrinio įrankio jungės, ir sukite apsauginį gaubtą (8) į pageidaujamą padėtį. Užveržkite įveržimo svirtelę (11).

- Apsauginį gaubtą (8) nustatykite taip, kad būtų užkirstas kelias kibirkštims lėkti dirbančiojo kryptimi.

Apsauginio gaubto (8) įveržimo jėgą galite keisti atlaisvindami arba užverždami reguliavimo varžtą (13). Stebėkite, kad apsauginis gaubtas (8) būtų tvirtai uždėtas ir reguliariai jį tikrinkite.

Nuoroda: ant apsauginio gaubto (8) esantys kodiniai kumšteliai užtikrina, kad bus uždedamas tik elektriniam įrankiui tinkantis apsauginis gaubtas.

##

Ant suklio kakliuko uždėkite apsauginį gaubtą (9). Apsauginio gaubto (9) padėtį priderinkite pagal atliekamą darbą ir užfiksuokite apsauginį gaubtą (9) fiksuojamuoju varžtu (12).

- Apsauginį gaubtą (9) nustatykite taip, kad būtų užkirstas kelias kibirkštims lėkti dirbančiojo kryptimi.

##

- Pjaudami akmenį, pasirūpinkite pakankamu dulkių nusiurbimu.

Pjovimui skirtas apsauginis gaubtas (18)/(17) montuojamas kaip šlifavimui skirtas apsauginis gaubtas su fiksuojamuoju varžtu (9) arba kaip šlifavimui skirtas apsauginis gaubtas su įveržimo svirtele (8).

- Norėdami pjauti, visada naudokite pjovimui skirtą apsauginį gaubtą (18)/(17)arba šlifavimui skirtą apsauginį gaubtą (9)/(8) kartu su gaubtu pjovimo darbams (19).

### Gaubtas pjovimo darbams

Sumontuokite pjovimui skirtą apsauginį gaubtą (19) prie šlifavimui skirto apsauginio gaubto (8)/(9) (žr. D/G pav.): atgal palenkite svirtelę (➊). Gaubtą (19) įstatykite ant šlifavimui skirto apsauginio gaubto (8)/(9) (➋). Svirtelę tvirtai prispauskite prie apsauginio gaubto (8)/(9) (➌).
Norėdami išmontuoti (žr. E/H) palenkite svirtelę atgal (➊). Nuimkite gaubtą (19) nuo apsauginio gaubto (8)/(9) (➋).

##

Pjovimui skirtą nusiurbimo gaubtą su kreipiamosiomis pavažomis (34) uždėkite ant suklio kakliuko. Nusiurbimo gaubto (34) padėtį nustatykite pagal darbo proceso poreikius ir pritvirtinkite nusiurbimo gaubtą fiksuojamuoju varžtu.

Prie nusiurbimo gaubto su kreipiamosiomis pavažomis (34) galima prijungti specialų Bosch dulkių siurblį. Siurbimo žarną su nusiurbimo adapteriu įstatykite į tam skirtą nusiurbimo gaubto atvamzdį.

Nuoroda: trintis, kuri dėl dulkių siurbimo metu susidaro siurbimo žarnoje ir papildomoje įrangoje, sukelia elektrostatinę įkrovą, kurią naudotojas gali pajausti kaip statinę iškrovą (priklausomai nuo aplinkos įtakos ir kūno jautrumo). Siurbiant smulkias dulkes ir sausas medžiagas, Bosch rekomenduoja naudoti antistatinę žarną (papildoma įranga).

##

- Norėdami atlikti darbus su guminiu lėkštiniu šlifavimo disku (27)arba cilindriniu šepečiu/kūginio šepečiu/deimantine gręžimo karūna, visada primontuokite rankų apsaugą (26).

Rankų apsaugą (26) pritvirtinkite prie papildomos rankenos (5)/(6).

##

Papildomą rankeną (5)/(6) priklausomai nuo darbo pobūdžio, prisukite prie reduktoriaus galvutės dešinėje arba kairėje.

- Elektrinį įrankį naudokite tik su papildoma rankena (5)/(6).

- Nebenaudokite elektrinio įrankio, jei pažeista papildoma rankena (5)/(6). Nedarykite jokių papildomos rankenos (5)/(6) pakeitimų.

Vibraciją slopinanti papildoma rankena (6) sumažina vibraciją, todėl darbas tampa malonesnis ir saugesnis.