# Hiomatarvikkeiden asennus

- Irrota pistotulppa pistorasiasta ennen kaikkia sähkötyökaluun kohdistuvia töitä.

- Älä koske hioma- tai katkaisulaikkoihin, ennen kuin ne ovat jäähtyneet. Laikat kuumentuvat voimakkaasti käytön aikana.

Huomautus: varmista, että mukana toimitettu kiristyslaippa (35) on asennettu oikein kuvan C mukaan.

Varmista, että paikalleen asetettu O-rengas (36) on ehjä ja asennettu oikein kuvan C mukaan. Korvaa vaurioitunut O-rengas (36) uudella.

Huomautus: suosittelemme käyttämään pikakiinnitysmutteria (16). Käytettäessä pikakiinnitysmutteria (15) kiinnitysmutterin avaaminen vaatii yleensä tavallista suurempaa voimaa.

Puhdista hiomakara (25) ja kaikki asennettavat osat.

Paina hiomatarvikkeen kiinnittämistä ja irrottamista varten karan lukituspainiketta (1), jotta saat lukittua hiomakaran paikalleen.

- Älä paina karan lukituspainiketta ennen kuin hiomakara on pysähtynyt. Muussa tapauksessa sähkötyökalu saattaa vaurioitua.

## Hioma-/katkaisulaikka

Huomioi hiomatarvikkeiden mitat. Reiän halkaisijan täytyy sopia kiinnityslaippaan. Älä käytä adaptereita tai supistuskappaleita.

Varmista timanttikatkaisulaikkoja käyttäessäsi, että timanttikatkaisulaikkaan merkitty kiertosuuntanuoli ja sähkötyökalun pyörimissuunta (katso vaihteiston päässä oleva kiertosuuntanuoli) vastaavat toisiaan.

Asennusjärjestys on esitetty kuvasivulla.

Kun haluat kiinnittää hioma-/katkaisulaikan, ruuvaa kiinnitysmutteri (15) paikalleen ja kiristä se laikka-avaimella.

- Asennettuasi hiomatarvikkeen tarkista ennen käynnistystä, että hiomatarvike on kunnolla paikallaan ja että laikka voi pyöriä vapaasti. Varmista, ettei hiomatarvike hankaa suojusta tai muita osia vasten.

## Pikakiinnitysmutteri

Hiomatarvikkeen vaihdon helpottamiseksi voit käyttää kiinnitysmutterin (15) sijasta pikakiinnitysmutteria (16), jonka voi irrottaa ja asentaa ilman työkaluja.

- Pikakiinnitysmutteria (16) saa käyttää vain hioma- tai katkaisulaikkojen kiinnitykseen.

Käytä vain ehjää ja moitteettomassa kunnossa olevaa pikakiinnitysmutteria (16).

Varmista kiinnityksen yhteydessä, ettei pikakiinnitysmutterin (16) tekstipuoli ole hiomalaikkaan päin; nuolen täytyy osoittaa merkintään (37).

Paina karan lukituspainiketta (1), jotta saat lukittua hiomakaran paikalleen. Kiristä pikakiinnitysmutteri kääntämällä hiomalaikkaa voimakkaasti myötäpäivään.

Oikein kiinnitetty ja ehjä pikakiinnitysmutteri on mahdollista avata käsin. Avaa mutteri kiertämällä pyällettyä rengasta vastapäivään. Älä missään tapauksessa avaa kiinni juuttunutta pikakiinnitysmutteria pihdeillä, vaan käytä laikka-avainta. Aseta laikka-avain kiinnityskohtaan kuvan mukaisesti.