# Puštanje u rad

- Pridržavajte se mrežnog napona! Napon izvora struje mora se podudarati s podacima na tipskoj pločici električnog alata.

Pri radu s električnim alatom priključenim na mobilne generatore, koji nemaju dovoljne rezerve snage odnosno odgovarajuću regulaciju napona s pojačanjem struje zaleta, može doći do gubitka snage ili do neuobičajenog ponašanja električnog alata pri uključivanju.

Provjerite prikladnost korištenog generatora, posebno u pogledu mrežnog napona i frekvencije mreže.

- Alat držite samo na izoliranim površinama zahvata i dodatnoj ručki. Radni alat mogao bi oštetiti skrivene električne vodove ili vlastiti priključni kabel. Kontakt s električnim vodom pod naponom mogao bi staviti pod napon metalne dijelove alata i prouzročiti strujni udar.

## Uključivanje/isključivanje

Izvedba prekidača s blokadom

Za puštanje električnog alata u rad najprije pritisnite prekidač za uključivanje/isključivanje (3) ➊, zatim ga pomaknite prema naprijed ➋. Zatim ga pritisnite i držite pritisnut ➌.

Za blokadu pritisnutog prekidača za uključivanje/isključivanje (3), prekidač za uključivanje/isključivanje (3) pomaknite dalje prema naprijed ➍.

Za isključivanje električnog alata otpustite prekidač za uključivanje/isključivanje (3) odnosno ako je blokiran, pritisnite kratko prekidač za uključivanje/isključivanje (3) i zatim ga otpustite.

Izvedba prekidača bez blokade

Za puštanje električnog alata u rad najprije pritisnite prekidač za uključivanje/isključivanje (3) ➊, zatim ga pomaknite prema naprijed ➋. Zatim ga pritisnite i držite pritisnut ➌.

Za isključivanje električnog alata otpustite prekidač za uključivanje/isključivanje (3).

- Prije uporabe provjerite brusne alate. Brusni alat mora biti besprijekorno montiran i mora se moći slobodno okretati. Provedite probni rad od najmanje 1 minute bez opterećenja. Ne koristite oštećene, nezaobljene ili vibrirajuće brusne alate. Oštećeni alati mogu puknuti i uzrokovati ozljede.