# Paruošimas naudoti

- Atkreipkite dėmesį į tinklo įtampą! Maitinimo šaltinio įtampa turi sutapti su elektrinio įrankio firminėje lentelėje nurodytais duomenimis.

Naudojant elektrinius įrankius su mobiliaisiais srovės generatoriais, kurių galios rezervai nėra pakankami arba kuriuose nėra įtampos reguliatoriaus su paleidimo srovės stiprintuvu, gali būti patiriami galios nuostoliai arba elektrinis įrankis įjungimo metu gali neįprastai veikti.

Prašome patikrinti, ar naudojamas srovės generatorius yra tinkamas šiam elektriniam įrankiui, o ypač, ar atitinka tinklo įtampa ir dažnis.

- Įrankį laikykite tik už izoliuotų rankenų ir papildomos rankenos. Darbo įrankis gali kliudyti paslėptus elektros laidus arba savo maitinimo laidą. Palietus laidą, kuriuo teka elektros srovė, metalinėse prie‌įrankio dalyse gali atsirasti įtampa ir trenkti elektros smūgis.

## Įjungimas/išjungimas

Jungiklis be fiksatoriumi

Norėdami elektrinį įrankį įjungti, pirmiausia paspauskite įjungimo-išjungimo jungiklį (3) ➊, tada jį pastumkite pirmyn ➋. Galiausiai jį paspauskite ir laikykite paspaustą ➌.

Norėdami užfiksuoti paspaustą įjungimo-išjungimo jungiklį (3), pastumkite įjungimo-išjungimo jungiklį (3) toliau į priekį ➍.

Norėdami elektrinį įrankį išjungti, atleiskite įjungimo-išjungimo jungiklį (3), o jei jis užfiksuotas, trumpai paspauskite įjungimo-išjungimo jungiklį (3) ir tada jį atleiskite.

Jungiklis be fiksatoriaus

Norėdami elektrinį įrankį įjungti, pirmiausia paspauskite įjungimo-išjungimo jungiklį (3) ➊, tada jį pastumkite pirmyn ➋. Galiausiai jį paspauskite ir laikykite paspaustą ➌.

Norėdami elektrinį įrankį išjungti, atleiskite įjungimo-išjungimo jungiklį (3).

- Prieš naudodami, patikrinkite šlifavimo įrankius. Šlifavimo įrankis turi būti nepriekaištingai pritvirtintas ir turi laisvai suktis. Atlikite bandomąjį paleidimą be apkrovos, trunkantį ne mažiau kaip 1 minutę. Nenaudokite pažeistų, nelygių ar vibruojančių šlifavimo įrankių. Pažeisti šlifavimo įrankiai gali sulūžti ir sužaloti.