# Montere slipeverktøy

- Før alle arbeider på elektroverktøyet utføres må støpselet trekkes ut av stikkontakten.

- Ikke berør slipe- og kappeskiver før de er avkjølt. Skivene blir svært varme under arbeidet.

Merknad: Kontroller at spennflensen (35) som fulgte med, er riktig montert, som vist på bilde C.

Kontroller at o-ringen (36) som er satt inn, ikke er skadet, og at den er riktig montert, som vist på bilde C. Skift ut o-ringen (36) hvis den er skadet.

Merknad: Det anbefales å bruke hurtiglåsen (16). Hvis spennmutteren (15) brukes, må du regne med å bruke større kraft når du løsner spennmutteren igjen.

Rengjør slipespindelen (25) og all delene som skal monteres.

Trykk på spindellåseknappen (1) for å låse slipespindelen når du skal spenne fast og løsne slipeverktøyet.

- Trykk på spindellåseknappen bare når slipespindelen er stanset. Elektroverktøyet kan ta skade hvis det velter.

## Slipe-/kappeskive

Vær oppmerksom på målene til slipeverktøyet. Hulldiameteren må passe til festeflensen. Bruk ikke adaptere eller reduksjonsstykker.

Ved bruk av diamantkappeskiver må du passe på at dreieretningspilen på diamantkappeskiven og elektroverktøyets dreieretning (se dreieretningspil på girhodet) stemmer overens.

Monteringsrekkefølgen vises på siden med illustrasjoner.

For å feste slipe-/kappeskiven skrur du på spennmutteren (15) og strammer denne med hakenøkkelen.

- Etter montering av slipeverktøyet og før innkoblingen må du sjekke om slipeverktøyet er korrekt montert og kan dreies fritt. Pass på at slipeverktøyet ikke kommer borti vernedekselet eller andre deler.

## Hurtigspennmutter

For enkelt skifte av slipeverktøy uten bruk av andre verktøy kan du istedenfor spennmutteren (15) bruke hurtigspennmutteren (16).

- Hurtigspennmutteren (16) må kun brukes til slipe- eller kappeskiver.

Bruk bare en feilfri, uskadet hurtigspennmutter (16).

Når du skrur den på, må du passe på at siden med tekst på hurtigspennmutteren (16) ikke vender mot slipeskiven. Pilen må peke mot indeksmerket (37).

Trykk på spindellåseknappen (1) for å låse slipespindelen. For å låse hurtigspennmutteren dreier du slipeskiven hardt med urviseren.

En hurtigspennmutter som er festet riktig og er uskadet, kan løsnes ved at du dreier den riflede ringen for hånd mot urviseren. En hurtigspennmutter som sitter fast, må aldri løsnes med en tang. Bruk tohullsnøkkelen. Sett tohullsnøkkelen som vist på bildet.