# A csiszolószerszámok felszerelése

- Az elektromos kéziszerszámon végzendő bármely munka megkezdése előtt húzza ki a csatlakozó dugót a dugaszolóaljzatból.

- Ne érjen hozzá a csiszoló- és darabolókorongokhoz, amíg le nem hűltek. A korongok a munka során igen erősen felforrósodnak.

Figyelem: Gondoskodjon róla, hogy a készülékkel szállított (35) befogó karima a C ábrának megfelelően helyesen legyen felszerelve.

Ügyeljen arra, hogy a behelyezett (36) O-gyűrű ne legyen megrongálódva és a C ábrának megfelelően helyesen legyen felszerelve. Ha egy (36) O-gyűrű megrongálódott cserélje ki.

Figyelem: Célszerű a (16) gyorsbefogó anyát használni. A (15) befogó anya használata esetén a befogó anya kioldásakor a szoksásosnál nagyobb erőre lesz valószínűleg szükség.

Tisztítsa meg a (25) csiszolóorsót és valamennyi felszerelésre kerülő alkatrészt.

A csiszolószerszámok rögzítéséhez és kilazításához nyomja meg a (1) tengely reteszelőgombot, hogy ezzel reteszelje a csiszolótengelyt.

- A tengely reteszelőgombot csak teljesen nyugalmi állapotban lévő csiszolótengely esetén szabad megnyomni. Ellenkező esetben az elektromos kéziszerszám megrongálódhat.

## Csiszoló / daraboló korong

Vegye figyelembe a csiszolószerszámok méreteit. A nyílás átmérőjének illeszkednie kell a befogó karimához. Redukáló idomot, vagy adaptert nem szabad használni.

A gyémántbetétes darabolótárcsák alkalmazása során ügyeljen arra, hogy a gyémántbetétes darabolótárcsán található nyíl iránya megegyezzen az elektromos kéziszerszám forgásirányával (lásd a hajtóműfejen a forgásirányt jelző nyilat).

A szerelési sorrend az ábrás oldalon látható.

A csiszoló-/daraboló korong rögzítéséhez csavarja fel, majd a körmöskulccsal szorítsa meg a (15) rögzítőanyát.

- A csiszolószerszámok felszerelése után a készülék bekapcsolása előtt győződjön meg arról, hogy a csiszolószerszám helyesen van felszerelve és szabadon forog. Gondoskodjon arról, hogy a csiszolószerszám ne érjen hozzá a védőbúrához vagy más alkatrészekhez.

## Gyorsbefogó anya

Egy egyszerű, szerszámok alkalmazása nélküli csiszolószerszám-cseréhez a (15) befogó anya helyett a (16) gyorsbefogó anyát is lehet használni.

- A gyorsbefogó anyát (16) csak csiszoló vagy daraboló tárcsákhoz szabad használni.

Csak hibátlan, kifogástalan (16) gyorsbefogó anyát használjon.

A felcsavarozás során ügyeljen arra, hogy a (16) gyorsbefogó anya felirattal ellátott oldala ne a csiszolókorong felé mutasson; a nyílnak a (37) indexre kell mutatnia.

A csiszolótengely rögzítéséhez nyomja meg a (1) tengely reteszelő gombot. A gyorsbefogó anya megszorításához forgassa el erőteljesen a csiszolókorongot az óramutató járásával megegyező irányba.

Egy előírásszerűen megszorított, megrongálatlan gyorsbefogó anyát a peremes gyűrűnek az óramutató járásával ellenkező irányban való elforgatásával szabad kézzel ki lehet oldani. Egy beszorult gyorsbefogó anya kilazítására sohase használjon fogót, hanem csak a kétkörmös kulcsot. A kétkörmös kulcsot az ábrán látható módon kell használni.