# Montiranje brusnih alata

- Izvucite pre svih radova na električnom alatu mrežni utikač iz utičnice.

- Nemojte dodirivati brusne diskove i diskove za presecanje dok se ne ohlade. Prilikom rada diskovi postaju veoma vreli.

Napomena: Uverite se da je isporučena zatezna prirubnica (35) pravilno montirana u skladu sa slikom C.

Vodite računa da korišćeni O-prsten (36) nije oštećen i da je montiran pravilno u skladu sa slikom C. Oštećeni O-prsten (36) zamenite.

Napomena: Preporučuje se korišćenje brzostezne navrtke (16). Imajte u vidu da je prilikom korišćenja stezne navrtke (15) potrebna veća fizička snaga da se stezna navrtka otpusti.

Očistite brusno vreteno (25) i sve delove koji treba da se montiraju.

Za čvrsto zatezanje i otpuštanje brusnog alata, pritisnite taster za aretiranje vretena (1), kako biste učvrstili brusno vreteno.

- Aktivirajte taster za blokadu vretena samo u stanju mirovanja brusnog vretena. Električni alat se može inače oštetiti.

## Brusni disk/ disk za sečenje

Obratite pažnju na dimenzije brusnog alata. Prečnik otvora mora da odgovara prirubnici prijemnice. Nemojte da upotrebljavate adaptere ili redukcione delove.

Kod primene dijamantskih ploča za sečenje, vodite računa o tome da se strelice za smer okretanja na dijamantskoj ploči i električnom alatu podudaraju (vidi strelicu za smer okretanja na glavi prenosnika).

Redosled montaže je vidljiv na grafičkoj strani.

Za pričvršćivanje brusnog diska/diska za presecanje zavrnite zateznu navrtku (15) i zategnite je pomoću ključa sa dva otvora.

- Prekontrolišite posle montaže alata za brušenje pre uključivanja, da li je brusni alat korektno montiran i može slobodno da se okreće. Uverite se da brusni alat na zaštitnoj haubi ili drugim delovima ne struže.

## Brzostezna navrtka

Za jednostavnu zamenu brusnog alata bez upotrebe drugih alata možete umesto zatezne navrtke (15) da koristite brzosteznu navrtku (16).

- Brzostezna navrtka (16) sme da se koristi samo za brusne diskove i diskove za rezanje.

Upotrebljavajte samo besprekorne, neoštećene navrtke sa brzim zatezanjem (16).

Prilikom zavrtanja obratite pažnju da označena strana navrtke sa brzim zatezanjem (16) ne pokazuje na brusni disk; strelica mora na indeksiranu marku da (37) pokazuje.

Pritisnite taster za blokadu vretena (1) kako biste fiksirali brusno vreteno. Da biste čvrsto zategli brzosteznu navrtku, snažno okrenite brusni disk u smeru kretanja kazaljke na satu.

Propisno pričvršćenu, neoštećenu brzosteznu navrtku možete da odvrnete tako što ćete rukom okretati izreckani prsten u smeru suprotnom od kretanja kazaljke na satu. Nikada nemojte da odvrćete brzosteznu navrtku kleštima, već koristite ključ sa dva otvora. Postavite ključ sa dva otvora kao što je prikazano na slici.