# Συναρμολόγηση της διάταξης προστασίας

Υπόδειξη: Μετά από τυχόν θραύση του δίσκου λείανσης κατά τη διάρκεια της εργασίας ή σε περίπτωση ζημιάς των διατάξεων υποδοχής στον προφυλακτήρα/στο ηλεκτρικό εργαλείο, πρέπει το ηλεκτρικό εργαλείο να σταλεί αμέσως στην υπηρεσία τεχνικής εξυπηρέτησης πελατών. Για τις σχετικές διευθύνσεις βλέπε στην ενότητα «Εξυπηρέτηση πελατών και συμβουλές εφαρμογής».

##

Ανοίξτε τον μοχλό σύσφιγξης (11). Τοποθετήστε τον προφυλακτήρα (8) με το έκκεντο κωδικοποίησης (10) στην εγκοπή κωδικοποίησης στον λαιμό του άξονα μέχρι να καθίσει το περιλαίμιο του προφυλακτήρα στη φλάντζα του ηλεκτρικού εργαλείου και γυρίστε τον προφυλακτήρα (8) στην επιθυμητή θέση. Κλείστε τον μοχλό σύσφιγξης (11).

- Ρυθμίστε τον προφυλακτήρα (8) έτσι, ώστε να εμποδίζεται ο σπινθηρισμός στην κατεύθυνση του χειριστή.

Μπορείτε να αλλάξετε τη δύναμη σύσφιγξης του κλείστρου του προφυλακτήρα (8) λύνοντας ή σφίγγοντας τη βίδα ρύθμισης (13). Προσέχετε τη σταθερή προσαρμογή του προφυλακτήρα (8) και ελέγχετέ την τακτικά.

Υπόδειξη: Τα έκκεντρα κωδικοποίησης στον προφυλακτήρα (8) εξασφαλίζουν, ότι μπορεί να συναρμολογηθεί μόνο ένας κατάλληλος για το εκάστοτε ηλεκτρικό εργαλείο προφυλακτήρας.

##

Τοποθετήστε τον προφυλακτήρα (9) στον λαιμό του άξονα. Προσαρμόστε τη θέση του προφυλακτήρα (9) στις απαιτήσεις της εργασίας και ασφαλίστε τον προφυλακτήρα (9) με τη βίδα σταθεροποίησης (12).

- Ρυθμίστε τον προφυλακτήρα (9) έτσι, ώστε να εμποδίζεται ο σπινθηρισμός στην κατεύθυνση του χειριστή.

##

- Κατά την κοπή σε πέτρα φροντίζετε για μια επαρκή αναρρόφηση της σκόνης.

Ο προφυλακτήρας για κοπή (18)/(17) συναρμολογείται όπως και προφυλακτήρας για λείανση με βίδα σταθεροποίησης (9) ή τον προφυλακτήρας για λείανση με μοχλό σύσφιγξης (8).

- Χρησιμοποιείτε για κοπή πάντοτε τον προφυλακτήρα για κοπή (18)/(17)ή τον προφυλακτήρα για λείανση (9)/(8) μαζί με το κάλυμμα για κοπή (19).

### Κάλυμμα για κοπή

Συναρμολογήστε το κάλυμμα για κοπή (19) στον προφυλακτήρα για λείανση (8)/(9) (βλέπε εικόνα D/G): Στρέψτε τον μοχλό προς τα πίσω (➊). Τοποθετήστε το κάλυμμα (19) πάνω στον προφυλακτήρα για λείανση (8)/(9) (➋). Πατήστε τον μοχλό ξανά δυνατά στον προφυλακτήρα (8)/(9) (➌).
Για την αποσυναρμολόγηση (βλέπε εικόνα E/H) στρέψτε τον μοχλό προς τα πίσω (➊). Αφαιρέστε το κάλυμμα (19) από τον προφυλακτήρα (8)/(9) (➋).

##

Τοποθετήστε τον προφυλακτήρα με αναρρόφηση για κοπή με το πέλμα οδήγησης (34) στον λαιμό του άξονα. Ρυθμίστε τη θέση του προφυλακτήρα με αναρρόφηση (34) στις απαιτήσεις της διαδικασίας της εργασίας και στερεώστε τον προφυλακτήρα με αναρρόφηση με τη βίδα σταθεροποίησης.

Στον προφυλακτήρα με αναρρόφηση με πέλμα οδήγησης (34) μπορεί να συνδεθεί ένας κατάλληλος απορροφητήρας σκόνης Bosch. Τοποθετήστε για αυτό τον εύκαμπτο σωλήνα αναρρόφησης με προσαρμογέα αναρρόφησης στο προβλεπόμενο στόμιο υποδοχής του προφυλακτήρα με αναρρόφηση.

Υπόδειξη: Η τριβή, που δημιουργείται από τη σκόνη στον εύκαμπτο σωλήνα αναρρόφησης και στα εξαρτήματα κατά τη διάρκεια της αναρρόφησης, προκαλεί ένα ηλεκτροστατικό φορτίο, το οποίο ο χρήστης μπορεί να αντιληφθεί υπό τη μορφή στατικής εκφόρτισης (ανάλογα με τις συνθήκες περιβάλλοντος και τη φυσιολογική του κατάσταση). Η Bosch συνιστά γενικά τη χρήση ενός αντιστατικού εύκαμπτου σωλήνα αναρρόφησης (εξάρτημα) για την αναρρόφηση λεπτής σκόνης και στεγνών υλικών.

##

- Συναρμολογήστε για εργασίες με τον λαστιχένιο δίσκο λείανσης (27) ή με την ποτηροειδή βούρτσα/κωνική βούρτσα/διαμαντοκορώνα πάντοτε την προστασία χεριών (26).

Στερεώστε την προστασία χεριών (26) με την πρόσθετη λαβή (5)/(6).

##

Βιδώστε την πρόσθετη λαβή (5)/(6) ανάλογα με τον τρόπο εργασίας δεξιά ή αριστερά στην κεφαλή του μειωτήρα.

- Χρησιμοποιείτε το ηλεκτρικό εργαλείο σας μόνο με την πρόσθετη λαβή (5)/(6).

- Μη χρησιμοποιείτε περαιτέρω το ηλεκτρικό εργαλείο, όταν η πρόσθετη λαβή (5)/(6) είναι χαλασμένη. Μην πραγματοποιείτε μετατροπές στην πρόσθετη λαβή (5)/(6).

Η αντικραδασμική πρόσθετη λαβή (6) καθιστά δυνατή μια ευχάριστη και ασφαλή εργασία με ελάχιστους κραδασμούς.