# Pracovné pokyny

##

- Pri hrubovaní s brúsnymi prostriedkami so spojivom používajte vždy ochranný kryt na brúsenie (8)/(9).

- Nikdy nepoužívajte na obrusovanie nahrubo rezacie kotúče.

- Pri hrubovaní môže ochranný kryt na rezanie (17)/(18) alebo ochranný kryt na brúsenie (8)/(9) s namontovaným krytom na rezanie (19) naraziť na obrobok a spôsobiť stratu kontroly.

Uhlom priloženia 30° až 40° získate pri obrusovaní nahrubo ten najlepší výsledok pri práci. Elektrickým náradím pohybujte sem a tam, s aplikovaním mierneho tlaku. Obrobok sa tak príliš nezohreje, nesfarbí sa a nevzniknú ryhy.

- Pri používaní kotúčov so spojivom, ktoré sú povolené pre rezanie aj pre brúsenie, je nutné používať ochranný kryt na rezanie (17)/(18) alebo ochranný kryt na brúsenie (8)/(9) s namontovaným krytom na rezanie (19).

##

- Pri brúsení s vejárovým brúsnym kotúčom vždy používajte ochranný kryt na brúsenie (8)/(9).

S vejárovitým brúsnym kotúčom (príslušenstvo) môžete opracovávať aj zvlnené povrchy a profily. Vejárovité brúsne kotúče majú podstatne dlhšiu životnosť, nižšiu úroveň hluku a nižšie teploty pri brúsení ako bežné brúsne kotúče.

##

- Na prácu s gumeným brúsnym tanierom (27) vždy namontujte ochranu rúk (26).

Brúsenie s brúsnym tanierom možno robiť bez ochranného krytu.

Poradie montáže je viditeľné na grafickej strane.

Naskrutkujte okrúhlu maticu (29) a upnite ju pomocou kolíkového kľúča.

##

- Pri kefovaní s kotúčovými kefami vždy používajte ochranný kryt na brúsenie (8)/(9). Kefovanie s miskovitými kefami/kužeľovými kefami možno robiť bez ochranného krytu.

- Pri práci s miskovitou alebo kužeľovou kefou vždy používajte ochranu rúk (26).

- Drôty kotúčových kief sa môžu zachytiť o ochranný kryt a zlomiť, ak sa prekročia maximálne povolené rozmery kotúčových kief.

Poradie montáže je viditeľné na grafickej strane.

Miskovitá kefa/kužeľová kefa/kotúčová kefa sa musí dať naskrutkovať na brúsne vreteno natoľko, aby pevne doliehala na prírubu brúsneho vretena, na konci závitu brúsneho vretena. Miskovitú kefu/kužeľovú kefu/kotúčovú kefu utiahnite vidlicovým kľúčom.

Pri upevňovaní kotúčovej kefy s priemerom 22,22 mm zasuňte upínaciu prírubu (35) na brúsne vreteno (25), naskrutkujte okrúhlu maticu (29) a utiahnite ju pomocou kolíkového kľúča.

##

- Pri rezaní kovov s rezacími kotúčmi so spojivom alebo s diamantovými rezacími kotúčmi vždy používajte ochranný kryt na rezanie (17)/(18) alebo ochranný kryt na brúsenie (8)/(9) s namontovaným krytom na rezanie (19).

- Pri používaní ochranného krytu na brúsenie (8)/(9) pri rezaní s rezacími kotúčmi so spojivom hrozí zvýšené riziko zásahu iskrami a časticami, a tiež úlomkami kotúča pri zlomení kotúča.

Pri rozbrusovaní pracujte s miernym posúvaním, ktoré je prispôsobené obrábanému materiálu. Nevytvárajte žiadny tlak na rezací kotúč, nevzpriečte ho a nevykonávajte ani oscilačný pohyb.

Dobiehajúce rezacie kotúče nebrzdite bočným protitlakom.

Elektrické náradie musí byť vždy vedené protibežne. Inak hrozí nebezpečenstvo, že bude nekontrolovane vytlačené z rezu. Pri rezaní profilov a štvorhranných rúr je najlepšie priloženie na najmenšom priereze.

##

- Pri rezaní kameňa s rezacími kotúčmi so spojivom alebo s diamantovými rezacími kotúčmi pre kameň/betón vždy používajte odsávací kryt na rezanie s vodiacimi saňami (34) alebo ochranný kryt na rezanie (17)/(18) alebo ochranný kryt na brúsenie (8)/(9) s namontovaným krytom na rezanie (19).

- Pri rezaní do kameňa sa postarajte o dostatočné odsávanie prachu.

- Používajte masku na ochranu proti prachu.

- Elektrické náradie sa smie používať iba na rezanie/brúsenie nasucho.

- Pri použití ochranného krytu na rezanie (17)/(18), ochranného krytu na brúsenie (8)/(9) alebo ochranného krytu na brúsenie (8)/(9) s namontovaným krytom na rezanie (19) pre rezanie a brúsenie betónu alebo muriva hrozí zvýšené znečistenie prachom, a tiež zvýšené riziko straty kontroly nad elektrickým náradím, čo môže viesť k spätnému rázu.

Na rezanie kameňa odporúčame používať diamantový rezací kotúč.

Pri použití odsávacieho krytu na rezanie s vodiacimi saňami (34) musí byť vysávač schválený na vysávanie prachu z kameňa. Firma Bosch ponúka vhodné vysávače.

Zapnite elektrické náradie a priložte ho prednou časťou vodiacich saní na obrobok. Posúvajte elektrické náradie s miernym posúvaním, prispôsobeným opracovávanému materiálu.

Pri rezaní mimoriadne tvrdých materiálov, napríklad betónu s veľkým obsahom kameňov, sa môže diamantový rezací kotúč prehriať a tým poškodiť. Iskrenie, ktoré vzniká na obvode diamantového rezacieho kotúča, na to výrazne upozorňuje.

V takomto prípade rezanie prerušte a nechajte diamantový rezací kotúč krátky čas bežať pri voľnobežnom chode na najvyšších otáčkach, aby sa ochladil.

Badateľne pomalšie napredovanie v práci a iskrenie na obvode kotúča sú príznakom zatupeného diamantového rezacieho kotúča. Ten sa dá opäť nabrúsiť krátkymi rezmi do abrazívneho materiálu, napríklad do vápencového pieskovca.

##

- Pri rezaní materiálov ako plast, kompozitné materiály atď. s rezacími kotúčmi so spojivom alebo rezacími kotúčmi Carbide Multi Wheel vždy používajte ochranný kryt na rezanie (17)/(18) alebo ochranný kryt na brúsenie (8)/(9) s namontovaným krytom na rezanie (19). Použitím odsávacieho krytu s vodiacimi saňami (34) dosiahnete lepšie odsávanie prachu.

##

- Používajte iba suché diamantové vŕtacie korunky.

- Pri práci s diamantovými vŕtacími korunkami vždy namontujte ochranu rúk (26).

Diamantovú vŕtaciu korunku neprikladajte na obrobok paralelne. Do obrobku sa ponárajte šikmo a krúživými pohybmi. Tak dosiahnete optimálne chladenie a dlhšiu životnosť diamantovej vŕtacej korunky.

##

Drážky v nosných stenách podliehajú ustanoveniam špecifickým pre jednotlivé krajiny. Tieto predpisy treba bezpodmienečne dodržať. Pred začatím práce si privolajte na pomoc zodpovedného statika, architekta alebo príslušné vedenie stavby.