# Montáž brúsnych nástrojov

- Pred všetkými prácami na elektrickom náradí vytiahnite sieťovú zástrčku zo zásuvky.

- Nedotýkajte sa brúsnych a rezacích kotúčov, kým neochladnú. Kotúče sú pri práci veľmi horúce.

Upozornenie: Zabezpečte, aby bola dodaná upínacia príruba (35) správne namontovaná podľa obrázka C.

Dbajte na to, aby vložený O-krúžok (36) nebol poškodený a aby bol správne namontovaný podľa obrázka C. Poškodený O-krúžok (36) vymeňte.

Upozornenie: Odporúčame používať rýchloupínaciu maticu (16). Pri použití upínacej matice (15) je nutné pri povoľovaní tejto upínacej matice počítať s vynaložením väčšej sily.

Vyčistite brúsne vreteno (25) a všetky diely, ktoré treba namontovať.

Na upnutie a uvoľnenie brúsnych nástrojov stlačte aretačné tlačidlo vretena (1), aby sa brúsne vreteno zaaretovalo.

- Aretačné tlačidlo vretena aktivujte len pri stojacom brúsnom vretene. Inak sa môže elektrické náradie poškodiť.

## Brúsny/rezací kotúč

Dodržiavajte rozmery brúsnych nástrojov. Priemer otvoru musí byť vhodný pre upínaciu prírubu. Nepoužívajte žiadne adaptéry alebo redukčné prvky.

Pri použití diamantových rezacích kotúčov dbajte na to, aby sa šípka pre smer otáčania na diamantovom rezacom kotúči a smer otáčania elektrického náradia (pozrite si šípku pre smer otáčania na hlave prevodovky) zhodovali.

Poradie montáže možno vidieť na grafickej strane.

Na upevnenie brúsneho/rezacieho kotúča naskrutkujte upínaciu maticu (15) a dotiahnite ju kolíkovým kľúčom.

- Po ukončení montáže brúsneho nástroja, pred zapnutím ešte skontrolujte, či je brúsny nástroj správne namontovaný a či sa dá voľne otáčať. Uistite sa, že sa brúsny nástroj nedotýka ochranného krytu ani iných častí.

## Rýchloupínacia matica

Na jednoduchú výmenu brúsneho nástroja bez použitia ďalších nástrojov môžete namiesto upínacej matice (15) použiť rýchloupínaciu maticu (16).

- Rýchloupínacia matica (16) sa smie používať len pre brúsne alebo rezacie kotúče.

Používajte iba bezchybnú, nepoškodenú rýchloupínaciu maticu (16).

Pri naskrutkovávaní dávajte pozor na to, aby strana s popisom rýchloupínacej matice (16) nesmerovala k brúsnemu kotúču; šípka musí smerovať na indexovú značku (37).

Na zaaretovanie brúsneho vretena stlačte aretačné tlačidlo vretena (1). Na dotiahnutie rýchloupínacej matice otáčajte silou brúsny kotúč v smere chodu hodinových ručičiek.

Riadne upevnenú, nepoškodenú rýchloupínaciu maticu môžete povoliť rukou, otáčaním ryhovaného krúžka oproti smeru chodu hodinových ručičiek. Zaseknutú rýchloupínaciu maticu nikdy nepovoľujte kliešťami, ale použite kolíkový kľúč. Nasaďte kolíkový kľúč tak, ako je to zobrazené na obrázku.