# Kasutuselevõtt

- Pöörake tähelepanu võrgupingele! Vooluallika pinge peab vastama elektrilise tööriista tüübisildil märgitud pingele.

Kui elektriline tööriist saab toite mobiilsetest vooluallikatest (generaatorid), mille võimsusreservid ei ole piisavad või millel puudub sobiv käivitusvoolupiirajaga pingeregulaator, võib võimsus sisselülitamisel väheneda või tööriist võib käituda ebaharilikult.

Veenduge, et kasutatud toiteallikas, eelkõige võrgupinge ja -sagedus on piisavad.

- Hoidke seadet ainult isoleeritud haardepindadest ja lisakäepidemest. Vahetatav tööriist võib puudutada varjatud elektrijuhtmeid või seadme enda toitejuhet. Kontakt pinge all oleva elektrijuhtmega võib pingestada ka seadme metallosad ja põhjustada elektrilöögi.

## Sisse-/väljalülitamine

Fikseerijaga lülitivariant

Elektrilise tööriista kasutamisele võtmiseks vajutage kõigepealt sisse-/väljalülitit (3) ➊, siis lükake seda ettepoole ➋. Seejärel vajutage seda ja hoidke vajutatult ➌.

Et fikseerida vajutatud sisse-/väljalülitit (3), lükake sisse-/väljalülitit (3) edasi ettepoole ➍.

Elektrilise tööriista väljalülitamiseks vabastage sisse-/väljalüliti (3) või kui see on fikseeritud, vajutage lühidalt sisse-/väljalülitit (3) ja vabastage seejärel.

Fikseerijata lülitivariant

Elektrilise tööriista kasutamisele võtmiseks vajutage kõigepealt sisse-/väljalülitit (3) ➊, siis lükake seda ettepoole ➋. Seejärel vajutage seda ja hoidke vajutatult ➌.

Elektrilise tööriista väljalülitamiseks vabastage sisse-/väljalüliti (3).

- Enne kasutamist kontrollige lihvimistarvikud üle. Lihvimistarvik peab olema nõuetekohaselt paigaldatud ja saama vabalt pöörelda. Katsetage tööriista vähemalt 1 minuti jooksul tühikäigul. Ärge kasutage lihvimistarvikuid, mis on vigastada saanud, deformeerunud või vibreerivad. Vigastada saanud lihvimistarvikud võivad puruneda ja tekitada kehavigastusi.