# Igangsetting

- Vær oppmerksom på nettspenningen! Spenningen til strømkilden må stemme overens med angivelsene på elektroverktøyets typeskilt.

Hvis elektroverktøyet brukes med en mobil generator som ikke har tilstrekkelig effektreserve eller ikke har egnet spenningsregulering med startstrømforsterkning, kan det oppstå effektreduksjon eller uvanlige reaksjoner ved innkobling .

Kontroller at generatoren er egnet, spesielt når det gjelder nettspenning og -frekvens.

- Hold bare på de isolerte grepsflatene og ekstrahåndtaket til maskinen. Det er fare for at innsatsverktøyet kommer borti skjulte strømledninger eller maskinens strømkabel. Kontakt med en spenningsførende ledning kan også sette maskinens metalldeler under spenning og føre til elektriske støt.

## Slå på/av

Bryterutførelse med lås

For å slå på elektroverktøyet trykker du først på på-/av-bryter (3) ➊, og deretter skyver du den forover ➋. Trykk deretter på den og hold den inne ➌.

For å låse den inntrykte på-/av-bryter (3) skyver du på-/av-bryter (3) lenger forover ➍.

For å slå av elektroverktøyet slipper du på-/av-bryter (3), eller du trykker kort på på-/av-bryter (3) og slipper den hvis den er låst.

Bryterutførelse uten lås

For å slå på elektroverktøyet trykker du først på på-/av-bryter (3) ➊, og deretter skyver du den forover ➋. Trykk deretter på den og hold den inne ➌.

For å slå av elektroverktøyet slipper du på-/av-bryter (3).

- Kontroller slipeverktøyet før bruk. Slipeverktøyet må være riktig montert, og må kunne rotere fritt. Test verktøyet i minst ett minutt uten belastning. Bruk ikke skadde, deformerte eller vibrerende slipeverktøy. Skadde slipeverktøy kan gå i stykker og forårsake personskader.