# Montiranje zaštitnog mehanizma

Napomena: Posle loma brusne ploče za vreme rada ili pri oštećenju prihvatnog uređaja na zaštitnoj haubi/električnom alatu, mora se električni alat hitno poslati u servis, adrese pogledajte u odeljku „Servis i saveti za upotrebu“.

##

Otpustite steznu polugu (11). Stavite zaštitnu haubu (8) pomoću kodiranog proreza u kodirani žleb (10) na vratu vretena tako da spoj zaštitne haube nasedne na navoj električnog alata i potom okrenite zaštitnu haubu (8) u željenu poziciju. Zategnite steznu polugu (11).

- Podesite zaštitnu haubu (8) tako, da se sprečava letenje varnica u pravcu radnika.

Možete da prilagodite zatezanje zatvarača zaštitne haube (8) otpuštanjem ili zatezanjem zavrtnja za podešavanje (13). Uverite se da je zaštitna hauba (8) dobro zategnuta i proveravajte je redovno.

Napomena: Kodirani prorezi na zaštitnoj haubi (8) osiguravaju da se može montirati samo zaštitna hauba koja odgovara električnom alatu.

##

Postavite zaštitnu haubu (9) na vrat vretena. Prilagodite poziciju zaštitne haube (9) zahtevima postupka rada i fiksirajte zaštitnu haubu (9) zavrtnjem za fiksiranje (12).

- Podesite zaštitnu haubu (9) tako, da se sprečava letenje varnica u pravcu radnika.

##

- Prilikom presecanja u kamenu morate se pobrinuti za dovoljno usisavanja prašine.

Zaštitna hauba za rezanje (18)/(17) se montira isto kao i zaštitna hauba za brušenje sa zavrtnjem za fiksiranje (9) ili kao zaštitna hauba za brušenje sa steznom polugom (8).

- Za rezanje uvek koristite zaštitnu haubu za rezanje (18)/(17) ili zaštitnu haubu za brušenje (9)/(8) zajedno sa prekrivkom za rezanje (19).

### Prekrivka za rezanje

Montirajte prekrivku za rezanje (19) na zaštitnu haubu za brušenje (8)/(9) (videti sliku D/G): Zakrenite polugu ka pozadi (➊). Postavite prekrivku (19) na zaštitnu haubu za brušenje (8)/(9) (➋). Pritisnite ponovo polugu čvrsto na zaštitnu haubu (8)/(9) (➌).
Za demontažu (videti sliku E/H) zakrenite polugu ka pozadi (➊). Skinite prekrivku (19) sa zaštitne haube (8)/(9) (➋).

##

Stavite usisnu haubu za rezanje sa vodećim šinama (34) na vrat vretena. Podesite položaj usisne haube (34) prema zahtevima radnog postupka i pričvrstite usisnu haubu sa zavrtnjem za fiksiranje.

Na usisnu haubu sa vodećim šinama (34) možete da priključite kompatibilan Bosch usisivač. Postavite usisno crevo sa usisnim adapterom u predviđeni prihvatni deo usisne haube.

Napomena: Trenje koje nastaje usled prašine u usisnom crevu i priboru tokom usisavanja, dovodi do elektrostatičkog punjena, koje korisnik može da oseti kao statičko pražnjenje (u zavisnosti od faktora u okruženju i njegovog fiziološkog stanja). Bosch generalno preporučuje upotrebu antistatičkog usisnog creva (pribor) za usisavanje fine prašine i suvih materijala.

##

- Za radove sa gumenim brusnim tanjirom (27) ili sa lončastom četkom/konusnom četkom/dijamantskom krunom za bušenje uvek montirajte zaštitu za ruke (26).

Pričvrstite zaštitu za ruke (26) sa dodatnom drškom (5)/(6).

##

Zavrnite dodatnu dršku (5)/(6) u zavisnosti od načina rada desno ili levo na glavi prenosnika.

- Električni alat koristite samo sa dodatnom drškom (5)/(6).

- Ukoliko je dodatna drška (5)/(6) oštećena, nemojte nastaviti da koristite električni alat. Ne vršite nikakve promene na dodatnoj dršci (5)/(6).

Dodatna drška za amortizovanje vibracija (6) omogućava rad sa malo vibracija i samim tim prijatniji i sigurniji rad.