# Montaža brusnih alata

- Prije svih radova na električnom alatu izvucite mrežni utikač iz utičnice.

- Ne dirajte brusne i rezne ploče dok se ne ohlade. Rezne ploče se jako zagriju tijekom rada.

Napomena: Provjerite je li isporučena stezna prirubnica (35) pravilno montirana prema slici C.

Pazite da umetnuti O-prsten (36) nije oštećen i da je pravilno montiran prema slici C. Zamijenite oštećeni O-prsten (36).

Napomena: Preporučuje se uporaba brzostezne matice (16). Pri uporabi stezne matice (15) treba računati s većom upotrebom sile pri otpuštanju stezne matice.

Očistite brusno vreteno (25) i sve dijelove koje treba montirati.

Za stezanje i otpuštanje brusnih alata pritisnite tipku za blokadu vretena (1) kako biste fiksirali brusno vreteno.

- Tipku za blokadu vretena pritisnite samo dok brusno vreteno miruje. Električni alat bi se inače mogao oštetiti.

## Brusna/rezna ploča

Pridržavajte se dimenzija brusnih alata. Promjer otvora mora odgovarati prihvatnoj prirubnici. Ne koristite adaptere ili redukcijske elemente.

Prilikom uporabe dijamantnih reznih ploča pazite na to da se podudaraju strelica smjera rotacije na dijamantnoj reznoj ploči i smjer rotacije električnog alata (vidjeti strelicu smjera rotacije na glavi prijenosnika).

Redoslijed montaže možete vidjeti na stranici sa slikama.

Za pričvršćivanje brusne/rezne ploče navrnite steznu maticu (15) i stegnite je dvostrukim okastim ključem.

- Nakon montaže brusnog alata, prije uključivanja provjerite je li brusni alat ispravno montiran i može li se slobodno okretati. Brusna ploča ne smije strugati po štitniku ili nekim drugim dijelovima.

## Brzostezna matica

Za jednostavnu zamjenu brusnog alata bez uporabe drugog alata, možete umjesto stezne matice (15) koristiti brzosteznu maticu (16).

- Brzostezna matica (16) smije se koristiti samo za brusne ili rezne ploče.

Koristite samo besprijekornu, neoštećenu brzosteznu maticu (16).

Pri navrtanju pazite da strana brzostezne matice (16) s oznakom nije okrenuta prema brusnoj ploči; strelica mora biti okrenuta prema oznaci indeksa (37).

Pritisnite tipku za blokadu vretena (1) kako biste fiksirali brusno vreteno. Za stezanje brzostezne matice okrenite brusnu ploču snažno u smjeru kazaljke na satu.

Pravilno pričvršćenu, neoštećenu brzosteznu maticu možete ručno otpustiti okretanjem nazubljenog prstena u smjeru suprotnom od kazaljke na satu. Brzosteznu maticu s čvrstim dosjedom nikada ne otpuštajte kliještima, nego upotrijebite dvostruki okasti ključ. Stavite dvostruki okasti ključ kao što je prikazano na slici.