# Lihvimistarvikute paigaldamine

- Enne mistahes tööde teostamist elektrilise tööriista kallal tõmmake pistik pistikupesast välja.

- Ärge puudutage lihv- ja lõikekettaid enne, kui need on jahtunud. Kettad lähevad töötamisel väga kuumaks.

Suunis: veenduge, et koos seadmega tarnitud kinnitusäärik (35) on õigesti paigaldatud joonise C järgi.

Veenduge, et paigaldatud rõngastihend (36) ei ole kahjustatud ja on õigesti paigaldatud joonise C järgi. Asendage kahjustatud rõngastihend (36).

Suunis: Soovitatakse kasutada kiirkinnitusmutrit (16). Kiirkinnitusmutri (15) kasutamise korral tuleb arvestada suurema jõu rakendamise vajadusega kinnitusmutri vabastamisel.

Puhastage lihvspindel (25) ja kõik paigaldatavad osad.

Lihvimistööriistade kinnitamisel ja vabastamisel vajutage lihvspindli fikseerimiseks spindli lukustusnuppu (1).

- Spindli lukustamise nupule vajutage üksnes siis, kui spindel seisab. Vastasel korral võib tööriist kahjustada saada.

## Lihv- /lõikeketas

Pöörake tähelepanu lihvimistööriistade mõõtmetele. Augu läbimõõt peab tugiäärikuga sobima. Ärge kasutage adaptereid ega vähendusdetaile.

Teemantlõikeketaste kasutamise korral veenduge, et teemantlõikekettal olev pöörlemissuuna nool ja elektrilise tööriista pöörlemissuund (vt ajamipeal olevat pöörlemissuuna noolt) kattuvad.

Paigalduse järjekord on näha jooniste lehel.

Lihvimis-/lõikeketta kinnitamiseks keerake kinnitusmutter (15) peale ja pingutage kaheavavõtmega.

- Pärast lihvimistarviku paigaldamist ja enne seadme sisselülitamist kontrollige, kas lih‌vimistarvik on korrektselt paigaldatud ja saab vabalt pöörelda. Veenduge, et lihvimistarvik ei puutu kokku kettakaitsme ega teiste osadega.

## Kiirkinnitusmutter

Lihvimistööriistade lihtsaks vahetamiseks teisi tööriistu kasutamata võite kinnitusmutri (15) asemel kasutada kiirkinnitusmutrit (16).

- Kiirkinnitusmutrit (16) tohib kasutada ainult lihv- või lõikeketastele.

Kasutage ainult laitmatus korras olevat kahjustamata kiirkinnitusmutrit (16).

Pealekeeramisel jälgige, et kiirkinnitusmutri (16) kirjaga pool ei jää lihvketta poole; nool peab olema suunatud indeksi märgisele (37).

Lihvspindli paigalhoidmiseks vajutage spindli lukustusnuppu (1). Kiirkinnitusmutri pingutamiseks keerake lihvketast tugevalt päripäeva.

Nõuetekohaselt kinnitatud vigastusteta kiirkinnitusmutri saate vabastada rihveldatud rõngast käega vastupäeva pöörates. Kõvasti kinnioleva kiirkinnitusmutri vabastamiseks ärge kasutage tange, vaid üksnes kahe tihvtiga erivõtit. Asetage kahe tihvtiga võti kohale nii, nagu joonisel näidatud.