# Uvedenie do prevádzky

- Venujte pozornosť napätiu elektrickej siete! Napätie zdroja elektrického prúdu sa musí zhodovať s údajmi na typovom štítku elektrického náradia.

Pri prevádzkovaní elektrického náradia na mobilných zdrojoch elektrického prúdu (generátoroch), ktoré nedisponujú dostatočnými výkonovými rezervami alebo nedisponujú žiadnym vhodným regulovaním napätia so zosilnením rozbehového prúdu, môže dôjsť k ovplyvneniu výkonu alebo k netypickému správaniu pri zapínaní.

Prosím, venujte pozornosť vhodnosti vami použitého zdroja elektrického prúdu, najmä čo sa týka sieťového napätia a frekvencie.

- Elektrické náradie držte za izolované plochy na uchopenie a prídavnú rukoväť. Nástroj by mohol natrafiť na skryté elektrické vedenia alebo zasiahnuť vlastnú prívodnú šnúru. Kontakt s elektrickým vedením, ktoré je pod napätím, môže dostať pod napätie aj kovové súčiastky náradia a spôsobiť zásah elektrickým prúdom.

## Zapnutie/vypnutie

Vyhotovenie zapínača/vypínača s aretáciou

Na uvedenie elektrického náradia do prevádzky stlačte najprv zapínač/vypínač (3) ➊, potom ho posuňte dopredu ➋. Napokon ho stlačte a držte stlačený ➌.

Na zaaretovanie stlačeného zapínača/vypínača (3) posuňte zapínač/vypínač (3) ďalej dopredu ➍.

Na vypnutie elektrického náradia uvoľnite zapínač/vypínač (3) alebo, ak je zaaretovaný, zapínač/vypínač (3) krátko stlačte a potom ho uvoľnite.

Vyhotovenie zapínača/vypínača bez aretácie

Na uvedenie elektrického náradia do prevádzky stlačte najprv zapínač/vypínač (3) ➊, potom ho posuňte dopredu ➋. Napokon ho stlačte a držte stlačený ➌.

Na vypnutie elektrického náradia uvoľnite zapínač/vypínač (3).

- Brúsne nástroje pred použitím skontrolujte. Brúsny nástroj musí byť bezchybne namontovaný a musí sa dať voľne otáčať. Vykonajte skúšobný chod aspoň počas 1 minúty bez zaťaženia. Nepoužívajte žiadne poškodené, zdeformované alebo vibrujúce brúsne nástroje. Poškodené brúsne nástroje môžu prasknúť a spôsobiť zranenia.