# Montáž ochranného zariadenia

Upozornenie: Po zlomení brúsneho kotúča počas prevádzky alebo pri poškodení upínacích zariadení na ochrannom kryte/na elektrickom náradí sa musí elektrické náradie bezodkladne zaslať zákazníckemu servisu. Adresu si pozrite v odseku „Zákaznícka služba a poradenstvo ohľadom použitia“.

##

Otvorte upínaciu páčku (11). Zasúvajte ochranný kryt (8) kódovacím výstupkom (10) do kódovacej drážky na stopke vretena, kým okraj ochranného krytu nedolieha na prírubu elektrického náradia a ochranný kryt (8) otočte do požadovanej polohy. Zatvorte upínaciu páčku (11).

- Ochranný kryt (8) nastavte tak, aby sa zabránilo odlietavaniu iskier do smeru obsluhujúcej osoby.

Upínaciu silu uzáveru ochranného krytu (8) môžete zmeniť povolením alebo utiahnutím nastavovacej skrutky (13). Dávajte pozor na to, aby bol ochranný kryt (8) pevne utiahnutý a pravidelne ho kontrolujte.

Upozornenie: Kódovacie výstupky na ochrannom kryte (8) zaistia, že sa na elektrické náradie dá namontovať len vhodný ochranný kryt.

##

Nasaďte ochranný kryt (9) na krk vretena. Prispôsobte pozíciu ochranného krytu (9) požiadavkám pracovného postupu a zaaretujte ochranný kryt (9) zaisťovacou skrutkou (12).

- Ochranný kryt (9) nastavte tak, aby sa zabránilo odlietavaniu iskier do smeru obsluhujúcej osoby.

##

- Pri rezaní do kameňa sa postarajte o dostatočné odsávanie prachu.

Ochranný kryt na rezanie (18)/(17) sa montuje ako ochranný kryt na brúsenie s aretačnou skrutkou (9) alebo ochranný kryt na brúsenie s upínacou páčkou (8).

- Pri rezaní vždy používajte ochranný kryt na rezanie (18)/(17)alebo ochranný kryt na brúsenie (9)/(8) spolu s krytom na rezanie (19).

### Kryt na rezanie

Namontujte kryt na rezanie (19) na ochranný kryt na brúsenie (8)/(9) (pozri obrázok D/G): vyklopte páčku dozadu (➊). Nasuňte kryt (19) na ochranný kryt na brúsenie (8)/(9) (➋). Pritlačte páčku opäť pevne na ochranný kryt (8)/(9) (➌).
Pri demontáži (pozri obrázok E/H) vyklopte páčku dozadu (➊). Stiahnite kryt (19) z ochranného krytu (8)/(9) (➋).

##

Nasaďte odsávací kryt na rezanie s vodiacimi saňami (34) na stopku vretena. Nastavte polohu odsávacieho krytu (34) podľa potrieb pracovného postupu a odsávací kryt upevnite pomocou aretačnej skrutky.

Na odsávací kryt s vodiacimi saňami (34) môžete pripojiť vhodný vysávač Bosch. Nasaďte pritom saciu hadicu s odsávacím adaptérom na príslušný upevňovací nátrubok odsávacieho krytu.

Upozornenie: Trenie, ktoré vzniká pri odsávaní kvôli prítomnosti prachu v sacej hadici a v príslušenstve, spôsobuje vznik elektrostatického náboja, ktorý môže používateľ pocítiť ako statický výboj (v závislosti od podmienok okolia a jeho fyziologického stavu). Bosch vo všeobecnosti odporúča používať na vysávanie jemného prachu a suchých materiálov antistatickú saciu hadicu (príslušenstvo).

##

- Pri práci s gumeným brúsnym tanierom (27) alebo s miskovitou kefou/kužeľovou kefou/diamantovou vŕtacou korunkou vždy namontujte ochranu rúk (26).

Ochranu rúk (26) upevnite s prídavnou rukoväťou (5)/(6).

##

Naskrutkujte prídavnú rukoväť (5)/(6) podľa spôsobu práce vpravo alebo vľavo na hlavu prevodovky.

- Elektrické náradie používajte iba s prídavnou rukoväťou (5)/(6).

- Elektrické náradie prestaňte používať, keď je prídavná rukoväť (5)/(6) poškodená. Na prídavnej rukoväti (5)/(6) nerobte žiadne úpravy.

Prídavná rukoväť tlmiaca vibrácie (6) umožňuje prácu s menšími vibráciami a tak zabezpečuje príjemnejšiu a bezpečnú prácu.