# Üzembe helyezés

- Ügyeljen a helyes hálózati feszültségre! Az áramforrás feszültségének meg kell egyeznie az elektromos kéziszerszám típustábláján található adatokkal.

Ha az elektromos kéziszerszámot mobilis áramfejlesztő berendezésekről (generátorokról) üzemelteti, amelyek nem rendelkeznek elegendő teljesítmény-tartalékkal, illetve nincsenek felszerelve az indítási áramot megfelelően felerősítő feszültségszabályozóval, a teljesítmény lecsökkenhet, illetve az elektromos kéziszerszám az indításkor atipikus módon viselkedhet.

Kérjük, vizsgálja meg, hogy alkalmas-e az Ön által használt áramfejlesztő berendezés, főleg ami a hálózati feszültséget és a frekvenciát illeti.

- A készüléket csak a szigetelt markolatnál és a pótfogantyúnál fogva tartsa. A betétszerszám kívülről nem látható áramvezetékekre vagy a saját hálózati vezetékére találhat. Ha a berendezés egy feszültség alatt álló vezetékhez ér, a berendezés fémrészei szintén feszültség alá kerülhetnek, amely áramütéshez vezethet.

## Be-/kikapcsolás

Kapcsoló reteszelési lehetőséggel

Az elektromos kéziszerszám üzembe helyezéséhez először nyomja meg a be-/kikapcsolót (3) ➊, majd tolja előre ➋, és tartsa benyomva azt ➌.

A benyomott be‑/kikapcsoló (3) reteszeléséhez tolja tovább előre a be‑/kikapcsolót (3) ➍.

Az elektromos kéziszerszám kikapcsolásához engedje el a (3) be-/kikapcsolót, illetve, ha az adott helyzetben rögzítve van, nyomja be rövid időre, majd engedje el a (3) be-/kikapcsolót.

Reteszelési lehetőség nélküli kapcsoló

Az elektromos kéziszerszám üzembe helyezéséhez először nyomja meg a be-/kikapcsolót (3) ➊, majd tolja előre ➋, és tartsa benyomva azt ➌.

Az elektromos kéziszerszám kikapcsolásához eressze el a (3) be-/kikapcsolót.

- Minden használat előtt ellenőrizze a csiszolószerszámokat. Győződjön meg arról, hogy a csiszolószerszám helyesen van felszerelve és szabadon forog. Hajtson végre egy terhelés nélküli, legalább 1 perces próbafutást. Megrongálódott, nem kerek, vagy berezgő csiszolószerszámokat ne használjon. A megrongálódott csiszolószerszámok széttörhetnek és sérüléseket okozhatnak.