# Slīpēšanas darbinstrumentu montāža

- Pirms elektroinstrumenta apkopes vai apkalpošanas izvelciet tā elektrokabeļa kontaktdakšu no barojošā elektrotīkla kontaktligzdas.

- Nepieskarieties slīpēšanas un griešanas diskiem, pirms tie nav atdzisuši. Darba laikā diski stipri sakarst.

Norāde: Pārliecinieties, ka piegādātais piespiedējatloks (35) ir pareizi samontēts kā norādīts attēlā C.

Uzmanieties, lai ievietotais apaļais blīvgredzens (36) nav bojāts un ir pareizi samontēts kā norādīts attēlā C. Nomainiet bojātu apaļo blīvgredzenu (36).

Norāde: ir ieteicams izmantot rokas piespiedējuzgriezni (16). Ja izmanto piespiedējuzgriezni (15), ir jārēķinās, ka tas ir jāatskrūvē ar lielu spēku.

Notīriet slīpmašīnas darbvārpstu (25) un visas uzmontējamās detaļas.

Iestiprinot un izņemot slīpēšanas darbinstrumentu, fiksējiet slīpēšanas darbvārpstu, nospiežot darbvārpstas fiksēšanas taustiņu (1).

- Nospiediet darbvārpstas fiksēšanas taustiņu tikai laikā, kad slīpmašīnas darbvārpsta negriežas. Pretējā gadījumā elektroinstruments var tikt bojāts.

## Slīpēšanas vai griešanas disks

Ievērojiet slīpēšanas instrumentu izmērus. Centrālā atvēruma diametram ir jāatbilst balstpaplāksnei. Nelietojiet adapterus vai citus samazinošos palīglīdzekļus.

Kad lieto dimanta griešanas disku, dimanta griešanas diska griešanās virzienam un elektroinstrumenta griešanās virzienam ir jāsakrīt (to uzrāda bultiņa uz reduktora galvas).

Montāžas darbību secība ir parādīta ilustrāciju lappusē.

Lai nostiprinātu slīpēšanas disku vai griešanas disku, uzskrūvējiet piespiedējuzgriezni (15) un pievelciet to ar divizciļņu uzgriežņu atslēgu.

- Pēc slīpēšanas darbinstrumenta iestiprināšanas un pirms elektroinstrumenta ieslēgšanas pārbaudiet, vai darbinstruments ir pareizi iestiprināts un var brīvi griezties. Pārliecinieties, ka slīpēšanas darbinstruments neskar aizsargpārsegu vai citas elektroinstrumenta daļas.

## Rokas piespiedējuzgrieznis

Lai veiktu slīpēšanas darbinstrumentu nomaiņu, nelietojot nekādus papildrīkus, piespiedējuzgriežņa (15) vietā var lietot rokas piespiedējuzgriezni (16).

- Ātrspīlējošo uzgriezni (16) drīkst lietot vienīgi kopā ar slīpēšanas diskiem vai griešanas diskiem.

Lietojiet vienīgi nebojātu rokas piespiedējuzgriezni (16).

Uzskrūvējot rokas piespiedējuzgriezni (16), ņemiet vērā, ka tā marķētā puse nedrīkst būt vērsta pret slīpēšanas disku, bet uz uzgriežņa attēlotajai bultai jābūt vērstai pret marķiera atzīmi (37).

Lai fiksētu slīpmašīnas darbvārpstu, nospiediet darbvārpstas fiksēšanas taustiņu (1). Lai pievilktu rokas piespiedējuzgriezni, spēcīgi pagrieziet to pulksteņa rādītāju kustības virzienā.

Pareizi uzskrūvētu un nebojātu rokas piespiedējuzgriezni var noskrūvēt, ar roku satverot to aiz rievotās apmales un griežot virzienā, kas ir pretējs pulksteņa rādītāju kustības virzienam. Ja rokas piespiedējuzgrieznis ir iestrēdzis, nemēģiniet to atskrūvēt ar plakanknaibēm, bet lietojiet šim nolūkam divizciļņu uzgriežņu atslēgu. Novietojiet divizciļņu uzgriežņu atslēgu, kā parādīts attēlā.