# Suojusten asentaminen

Huomautus: Jos hiomalaikka on murtunut käytön aikana tai suojuksen/sähkötyökalun kiinnittimet ovat vioittuneet, sähkötyökalu on lähetettävä välittömästi huoltopisteeseen korjausta varten, katso lisätiedot kappaleesta "Asiakaspalvelu ja käyttöneuvonta".

##

Avaa kiristysvipu (11). Aseta suojuksen (8) koodinokka (10) karakaulan koodiuraan niin, että saat suojuksen liitoskohdan sähkötyökalun laippaa vasten, ja käännä suojus (8) haluamaasi asentoon. Kiristä kiristysvipu (11).

- Säädä suojus (8)niin, ettei kipinäsuihku kohdistu käyttäjän suuntaan.

Voit säätää suojuksen (8) kiinnityskohdan puristusvoimaa lösäämällä tai kiristämällä säätöruuvia (13). Varmista suojuksen (8) kunnollinen kiinnitys ja tarkasta se säännöllisin väliajoin.

Huomautus: suojuksen (8) koodinokat varmistavat, että sähkötyökaluun voi asentaa vain sellaisen suojuksen, joka sopii siihen.

##

Asenna suojus (9) karakaulan päälle. Säädä suojuksen (9) asento suoritettavan työn mukaan ja lukitse suojus (9) lukitusruuvin (12) avulla.

- Säädä suojus (9) niin, ettei kipinäsuihku kohdistu käyttäjän suuntaan.

##

- Käytä riittävän tehokasta pölynpoistoa, kun teet kivimateriaalien katkaisutöitä.

Katkaisutöiden suojus (18)/(17) asennetaan samalla tavalla kuin lukitusruuvillinen hiomatöiden suojus (9) tai kiristysvivullinen hiomatöiden suojus (8).

- Käytä katkaisutöissä aina katkaisutöiden suojusta (18)/(17)tai hiomatöiden suojusta (9)/(8) ja siihen asennettua katkaisutöiden suojainta (19).

### Katkaisutöiden suojain

Asenna katkaisutöiden suojain (19) hiomatöiden suojukseen (8)/(9) (katso kuva D/G): käännä vipua takaisinpäin (➊). Kytke suojain (19) hiomatöiden suojukseen (8)/(9) (➋). Paina vipu takaisin suojusta (8)/(9) vasten (➌).
Kun haluat irrottaa suojaimen, (katso kuva E/H), käännä vipua takaisinpäin (➊). Vedä suojain (19) irti suojuksesta (8)/(9) (➋).

##

Aseta ohjaustuellinen katkaisutöiden imusuojus (34) karakaulalle. Säädä imusuojuksen asento (34) kyseisen tehtävän mukaan ja kiinnitä imusuojus lukitusruuvilla.

Ohjaustuella varustettuun imusuojukseen (34) voi kytkeä soveltuvan Bosch-pölynimurin. Kytke sitä varten imuletku imuadapterin kanssa imusuojuksen kiinnitysputkeen.

Huomautus: imuletkussa ja tarvikkeissa olevan pölyn aiheuttama kitka aiheuttaa imuroinnin aikana sähköstaattisen varauksen, jonka käyttäjä voi tuntea staattisen sähkön purkauksena (riippuen ympäristötekijöistä ja fysiologisesta tilastaan). Bosch suosittelee käyttämään hienojakoisen pölyn ja kuivien materiaalien imuroinnissa aina antistaattista imuletkua (lisätarvike).

##

- Asenna kumisen hiomalautasen (27) tai kuppiharjan/kartioharjan/timanttiporakruunun käyttöä varten aina käsisuojus (26).

Kiinnitä käsisuojus (26) lisäkahvan (5)/(6) kanssa.

##

Asenna lisäkahva (5)/(6) työskentelyasennon mukaan vaihteiston pään oikealle tai vasemmalle puolelle.

- Älä käytä sähkötyökalua ilman lisäkahvaa (5)/(6).

- Lopeta sähkötyökalun käyttö, jos lisäkahva (5)/(6) vaurioituu. Älä tee mitään muutoksia lisäkahvaan (5)/(6).

Tärinävaimennettu lisäkahva (6) vähentää tärinää ja mahdollistaa siten miellyttävän ja turvallisen työskentelyn.