# Käyttöönotto

- Huomioi sähköverkon jännite! Virtalähteen jännitteen tulee vastata sähkötyökalun laitekilvessä olevia tietoja.

Jos sähkötyökalua käytetään siirrettävien virtalähteiden (generaattoreiden) kanssa, jotka eivät ole riittävän tehokkaita tai joissa ei ole soveltuvaa käynnistysvirran voimakkuuden säätelyä, tällöin suorituskyky voi heikentyä tai käynnistyksen yhteydessä saattaa ilmetä ongelmia.

Varmista käyttämäsi virtalähteen soveltuvuus varsinkin sähköverkon jännitteen ja taajuuden suhteen.

- Pidä laitteesta kiinni vain eristetyistä kahvapinnoista ja lisäkahvasta. Käyttötarvike saattaa koskettaa piilossa olevia sähköjohtoja tai koneen omaa verkkovirtajohtoa. Kosketus jännitteiseen johtoon voi tehdä sähkötyökalun metalliosat jännitteisiksi ja johtaa sähköiskuun.

## Käynnistäminen/sammuttaminen

Käynnistyskytkin, jossa on lukitusmekanismi

Kun haluat käynnistää sähkötyökalun, paina ensin käynnistyskytkintä (3) ➊, työnnä kytkintä eteenpäin ➋ ja pidä sitten kytkintä pohjassa ➌.

Lukitse pohjaan painettu käynnistyskytkin (3) työntämällä käynnistyskytkintä (3) pidemmälle eteenpäin ➍.

Sammuta sähkötyökalu vapauttamalla käynnistyskytkin (3), tai jos se on lukittu, paina lyhyesti käynnistyskytkintä (3) ja vapauta se tämän jälkeen.

Käynnistyskytkin, jossa ei ole lukitusmekanismia

Kun haluat käynnistää sähkötyökalun, paina ensin käynnistyskytkintä (3) ➊, työnnä kytkintä eteenpäin ➋ ja pidä sitten kytkintä pohjassa ➌.

Sähkötyökalu sammuu, kun vapautat käynnistyskytkimen (3).

- Tarkasta hiomatarvikkeet ennen käyttöä. Hiomatarvikkeen täytyy olla moitteettomasti paikallaan ja sen on pyörittävä vapaasti. Suorita vähintään 1 minuutin pituinen koekäyttö ilman kuormitusta. Älä käytä vaurioituneita, epäpyöreitä tai täriseviä hiomatarvikkeita. Vaurioituneet hiomatarvikkeet voivat murtua ja aiheuttaa tapaturmia.